stanford-oval/wikipedia huggingface dataset:
Keltakurkkuapotti

| Keltakurkkuapotti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Apotit Philemon
Laji::  citreogularis
Kaksiosainen nimi
 Philemon citreogularis  (Gould, 1837) 
Katso myös
   Keltakurkkuapotti Wikispeciesissä   Keltakurkkuapotti Commonsissa 
Infobox OKNimi-testi OKIUCN-testi OK: 
Keltakurkkuapotti (Philemon citreogularis) eli aiemmalta nimeltään kaljumesikko on mesikoiden heimoon kuuluva varpuslintu.
Levinneisyys

Keltakurkkuapottia tavataan Australiassa ja Indonesiassa. Lajin on kuvattu olevan mahdollisesti yleinen. Sen kannankehitys on vakaa, ja laji on luokiteltu elinvoimaiseksi.
Kauneimmat valssit

| Kauneimmat valssit Erkki Junkkarinen |
| --- | --- | --- |

Studioalbumin tiedot
 Julkaistu: 1976
 Formaatti: LP-levy, C-kasetti
 Tyylilaji: valssi
 Kesto: 38.33
 Levy-yhtiö: PSO
Erkki Junkkarisen muut julkaisut
| Nuoruusmuistoja 1976 | Kauneimmat valssit 1976 | Romantiikkaa ruusutarhassa 1977 |
Kauneimmat valssit on Erkki Junkkarisen albumi vuodelta 1976. Tästä albumista Junkkarinen sai yhden kultalevyistään.
Kappaleet

Kaikki sovitukset on tehnyt Pauli Granfelt.
Kappaleet > A-puoli

Kohtalon valssi – 3.52 (säv. Hannes Konno, san. Lauri Jauhiainen)
Haaveilua – 2.56 (säv. Boris Mokrusov, san. Sauvo Puhtila)
Domino – 2.51 (säv. Louis Ferrari, san. Usko Kemppi)
Rakkautta Kööpenhaminassa – 2.45 (Förälskad i Köpenhamn, säv. Bent Fabricius-Bjerre, san. Sauvo Puhtila)
Murtunut elämä – 3.56 (säv. M. Kjuss, san. Lauri Jauhiainen)
Uralin pihlaja – 3.27 (Uralskja rajbinushk, säv. Jevgeni Rodygin, san. Sauvo Puhtila)
Kappaleet > B-puoli

Harmaat silmät – 2.57 (säv. Toivo Kärki, san. Helena Eeva)
Kuin lapsena ennen – 2.49 (säv. Toivo Kärki, san. Lauri Jauhiainen)
Yksinäisen rannan laulu – 3.22 (säv. ja san. Esko Mustonen)
Elämän koulu – 3.09 (säv. Gottfrid Granfelt, san. Lauri Jauhiainen)
Pyynikki-valssi – 2.59 (säv. Matti Vesanto, san. Jalo Saarni)
Kulkurin kukka – 3.24 (säv. Toivo Kärki, san. Lauri Jauhiainen)
Kartano (täsmennyssivu)

Kartano voi tarkoittaa seuraavia:
Yleisnimi

kartano, suurtila tai sen päärakennus
Paikannimi

Kartano, asuntoalue Hollolan Salpakankaalla
Kartano, kaupunginosa Lahdessa
Kartano, kaupunginosa Porissa
Kartanonkylä (myös Kartano), kylä Ypäjällä
Suomalainen sukunimi

Alma Kartano (1885–1953), kristillisen hurmosliikkeen, kartanolaisuuden johtaja
Arvo Kartano (1895–1963), upseeri ja vankileirin päällikkö
Johanna Rusanen-Kartano (aik. Rusanen-Kuhlman, s. 1971), oopperalaulaja
Kanerva Kartano (s. 1974), kuvataiteilija ja yhteisötaiteilija
Kauko Kartano (1923–2008), diplomi-insinööri ja yritysjohtaja, kauppaneuvos
Mikko Kartano, Pelle Positiivi, suomalainen viihdetaiteilija
Muita

kartanolaisuus, kristinuskon hurmosliike Suomessa 1920–50-luvuilla
Kartanonkylän kartano, kartano Ypäjän kartanonkylässä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kartano”, voi hakea sivunnimihaulla, laajalla sivunnimihaulla tai tekstihaulla.
Kalpea aavistus

| Kalpea aavistus> Bag of Bones |
| --- | --- |

Alkuperäisteos
Kirjailija:  Stephen King
Kieli:  englanti
Genre:  kauhu
Kustantaja:  Scribner
Julkaistu:  1998
Sivumäärä:  529
ISBN:  978-0-684-85350-5
Suomennos
Suomentaja:  Ilkka Rekiaro
Kansitaiteilija:  Heikki Kalliomaa
Kustantaja:  Tammi
Julkaistu:  1998
Ulkoasu:  kovakantinen, sidottu
Sivumäärä:  570
ISBN:  951-31-1297-7
Löydä lisää kirjojaKirjallisuuden teemasivulta
Kalpea aavistus (engl. Bag of Bones) on Stephen Kingin kirjoittama vuonna 1998 ilmestynyt kauhuromaani, joka kertoo kuvitteellisen kirjailijan Mike Noonanin elämästä. Teokseensa King on saanut inspiraationsa Daphne du Maurierin vuoden 1938 romaanista Rebekka.
Romaanin pohjalta julkaistiin vuonna 2011 samanniminen minisarja, jonka käsikirjoituksesta vastasi Matt Venne ja ohjauksesta Mick Garris, joka on ollut useimmissa Kingin teosten pohjalta tehdyissä TV-elokuvissa ja -sarjoissa ohjaajana. Pääosia esittävät mm. Pierce Brosnan, Melissa George ja Annabeth Gish.
Kirjalle myönnettiin Parhaan romaanin Bram Stoker -palkinto vuonna 1998.
KamAZ

| KamAZ |
| --- | --- |

ISIN:  RU0008959580
Perustettu:  1969
Kotipaikka:   Naberežnyje Tšelny, Tatarstan, Venäjä
Toimiala:  autoteollisuus
Tuotteet:  kuorma-autot
Omistaja:  Rosteh 49,9 %
Infobox OKVirheellinen NIMI-arvo: 
Kamaz-kuorma-autoja Moskovassa.
KamAZ (ven. Камаз - Камский автомобильный завод, Kamski avtomobilnyi zavod, suom. Kaman autotehdas) on Venäjän suurin kuorma-autovalmistaja. Yhtymän pääkonttori ja tehdas sijaitsee Naberežnyje Tšelnyssä Tatarstanissa. Kaikkiaan konserniin kuuluu 150 toimipistettä, joista 12 on suurta autojen kokoonpanotehdasta. Kokoonpanotiloja on Venäjän ohella Vietnamissa, Iranissa, Intiassa, Kazakstanissa ja Pakistanissa. Konsernissa on töissä 59 000 henkeä.
RIA Ratingin sadan venäläisen suuryritysten vuoden 2014 vertailussa KamAZ sijoittui markkina-arvoltaan 71. sijalle. Yhtiön arvoksi arvioitiin 36,4 miljardia ruplaa vuoden 2013 lopussa (+38,3 % edellisvuoteen).
KamAZ valmistaa myös dieselmoottoreita ja linja-autoja.
KamAZilla on voitettu Dakar-rallin kuorma-autoluokan useita kertoja.
Historiaa

KamAZ perustettiin vuonna 1969 Neuvostoliiton kommunistisen puolueen päätöksellä raskaiden kuorma-autojen valmistamiseksi. KamAZin tuotantolaitos on Kamajoen autotehdas. Ensimmäinen kuorma-auto valmistui 16. helmikuuta 1976.
KamAZ muutettiin osakeyhtiöksi vuonna 1990. Huhtikuussa Rostehnologii osti 37,8 prosentin yhtiöstä. Vuonna 2010 nykyään Rostehiksi nimetyn konsernin osakeomistus kohosi 49,9 prosenttiin. Rosteh hallitsee autotehdasomistuksiaan holdingyhtiönsä RT-Avto:n välityksellä.
KamAZit ovat tunnettuja yksinkertaisesta ja vankasta rakenteestaan. KamAZeja on viety paljon Itä-Euroopan maihin, Kiinaan ja Pohjois-Afrikkaan.
Mallit > Kuorma-autot

KAMAZ 6520, 6x4 lava-auto & 6x4 kuorma-auto
KAMAZ 6540, 8x4 lava-auto & 8x4 Kuorma-auto
KAMAZ 6522, 6x6 lava-auto & 6x6 kuorma-auto
KAMAZ 55111, 6x4 lava-auto & 6x4 kuorma-auto
KAMAZ 65115, 6x4 lava-auto & 6x4 kuorma-auto
KAMAZ 65111, 6x6 lava-auto
KAMAZ 53605, 4x2 lava-auto
KAMAZ 43253, 4x2 kuorma-auto
KAMAZ 43118, 6x6 kuorma-auto
KAMAZ 43114, 6x6 kuorma-auto
KAMAZ 65117, 6x4 kuorma-auto
KAMAZ 53215, 6x4 kuorma-auto
KAMAZ 4326, 4x4 kuorma-auto
KAMAZ 4326-9, 4x4 Dakar-ralliin suunniteltu kuorma-auto
KAMAZ 4911 Extreme, 4x4 kilpa-ajoon suunniteltu kuorma-auto
KAMAZ 4308, 4x2 kuorma-auto
KAMAZ 53205, 6x4 kuorma-auto
KAMAZ 53229, 6x4 kuorma-auto
KAMAZ 53228, 6x4 kuorma-auto
KAMAZ 54115, 6x4 kuorma-auto
KAMAZ 5460, 4x2 kuorma-auto
KAMAZ 65116, 6x4 kuorma-auto
KAMAZ 6460, 6x4 kuorma-auto
KAMAZ 6560, 8x8 kuorma-auto
KAMAZ 44108, 6x6 kuorma-auto
KAMAZ 65225, 6x6 kuorma-auto
KAMAZ 65226, 6x6 kuorma-auto
KAMAZ 65228, 6x6 kuorma-auto
Mallit > Muut ajoneuvot

KAMAZ 4310
KAMAZ 43269 Vystrel (BPM-97), panssariauto
KAMAZ Barhan, nelivetoinen maastoauton prototyyppi
Aiheesta muualla

KamAZin viralliset sivut (englanniksi, venäjäksi)
Wikimedia Commonsissa on kuvia tai muita tiedostoja aiheesta .
Kamaz vuoden 2004 Dakar-rallin viimeisellä etapilla.
Kaylyn Kyle

| Mitalit | Mitalit | Mitalit |  |
| --- | --- | --- | --- |
|  Kaylyn Kyle vuonna 2012. |  Kaylyn Kyle vuonna 2012. |  Kaylyn Kyle vuonna 2012. |  |
Maa:   Kanada
Naisten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 |  |  |
Kaylyn Kyle (s. 6. lokakuuta 1988 Saskatoon, Saskatchewan, Kanada) on kanadalainen jalkapalloilija. Hän pelasi Kanadan naisten maajoukkueessa 101 maaottelua ja teki niissä kuusi maalia. Hän voitti kultaa maanosaliitto CONCACAF:in mestaruuskilpailuissa vuonna 2010 ja saavutti olympiapronssia Lontoossa 2012. Hän pelasi myös vuoden 2011 MM-kilpailuissa. Hän oli pelipaikaltaan keskikenttäpelaaja.
Kyle edusti seuratasolla Vancouver Whitecapsiä, Seattle Reigniä, Boston Breakersiä, Houston Dashiä, Portland Thornsia ja Orlando Pridea sekä ruotsalaista Piteå IF:ää.
Kaurialan koulu

| Kaurialan koulu |
| --- | --- |
Sijainti:  Brahenkatu 14, Hämeenlinna
Tyyppi:  suomenkielinen yläkoulu
Perustettu:  1959
Rehtori:  Aleksis Stenholm
Luokat:  7–9
Oppilaita:  500
Verkkosivut
Kaurialan koulu on Hämeenlinnan Kaurialassa sijaitseva noin 500 oppilaan yläkoulu, jossa toimii peruskoulun 7.–9. luokat. Se on yksi Hämeenlinnan kantakaupungin neljästä yläkoulusta. Kaurialan koulun rehtorina toimii Aleksis Stenholm.
Koulurakennus

Kaurialan koulun rakennus sijaitsee Kaurialassa samalla tontilla kuin aikaisempikin koulurakennus. Se palvelee noin 450 oppilasta ja sinne on sijoitettu peruskoulun 7.-9. luokkien opetustilat. Koulu siirtyi sinne tammikuussa 2023. Koulurakennuksen piha-alueelle tulee paljon toiminta- ja liikuntamahdollisuuksia. Piha-alue on toteutettu oppilaita, iltakäyttöä ja kuntalaisia palvelevaksi yhteiseksi ”olohuoneeksi”. Koulun piha-alueella on 2 500 m²:n kokoinen tekonurminen pelikenttä, kaksi monipeliareenaa, parkouralue, fitness park ja paljon muuta toiminnallista ajanvietettä. Oppilaiden polkupyörille on telineitä useammassa kohdassa piha-aluetta ja osa telineistä on katettuja. Ajoneuvoliikenne koululle tapahtuu Brahenkadun puolelta. Pääsisäänkäynti sijaitsee Parolantien puoleisella sivulla. Tontilla sijaitseva Uno Cygnaeuksen muistomerkki on siirretty Torikadun varrelta Brahenkadun puoleisen sisäänkäynnin läheisyyteen.
Vanha koulurakennus

Vanha koulurakennus oli rakennettu Kaurialan kaupunginosaan vaiheittain vuosina 1959–1963. Rakennus oli maailmankuulun arkkitehdin Viljo Revellin suunnittelema, mutta sitä ei ollut suojeltu. Rakennuksessa todettiin sisäilmaongelmia ja sen käyttö päättyi keväällä 2015. Rakennus sai purkuluvan huhtikuussa 2015. Kaupunki oli huoltanut rakennusta huonosti, peruskorjauksissa oli tehty virheitä ja kunnostus arvioitiin kalliimmaksi kuin uuden rakentaminen. Itse koulu muutti syyslukukaudesta 2015 alkaen väistötiloihin Myllymäkeen uuden rakennuksen valmistumiseen saakka.
Lokakuussa 2017 vanhan koulurakennuksen seinään toteutettiin Räikee-katutaidetapahtuman yhteydessä seinämaalaus. Muraalin maalasi Isto Koskinen ja se edusti niin sanottua purkutaidetta. Koulurakennuksen purku aloitettiin syyskuussa 2018 ja se purettiin kokonaan vuoden loppuun mennessä. Tämän jälkeen tontille alettiin rakentaa Kaurialan koulun uudisrakennusta.
Viljo Revellin suunnittelema vanha koulurakennus vuonna 2014.
Kauriin kääntöpiiri (radio-ohjelma)

Kauriin kääntöpiiri oli maailmanmusiikkia esittelevä radio-ohjelma. Sitä toimitti Hannu Blommila.
Kauriin kääntöpiiriä lähettivät Radiomafia, YleQ ja Yle Radio 1. Ohjelma lopetettiin 2009.
Aiheesta muualla

YleQ: Kauriin kääntöpiiri[vanhentunut linkki]
Kelastit

| Kelastit |
| --- | --- |
 Chilenkelasti (Maytenus boaria)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Celastrales
Heimo::  Kelasköynnöskasvit Celastraceae
Suku::  Kelastit Maytenus  Molina
Katso myös
   Kelastit Wikispeciesissä   Kelastit Commonsissa 
Infobox OKNimi-testi OK: 
Kelastit (Maytenus) on kelasköynnöskasveihin kuuluva kasvisuku. Suku on saanut tieteellisen nimensä Chilen alkuperäiskansojen suvun nimilajista chilenkelasti (Maytenus boaria) käyttämästä nimestä mayten.
Sukuun kuuluu yli 300 lajia tropiikissa ja subtropiikissa kasvavaa puuta ja pensasta. Suurin määrä eri lajeja tavataan Etelä-Amerikassa.
Kelastien sukuun kuuluvia kasveja on käytetty rohtoina varsinkin Brasiliassa. Niissä on terpenoideja ja glykosidi-flavonoideja, joihin terveysvaikutukset perustuvat.
Sukuun kuuluvia lajeja

Chilenkelasti (Maytenus boaria)
Madeirankelasti eli kelaspensas (Maytenus dryandri)
Suippukelasti (Maytenus acuminata)
Maytenus octogona
Aiheesta muualla

Suomen Lajitietokeskus: Kelastit (Maytenus)
United States Department of Agriculture (USDA): Maytenus (englanniksi)
Flora of China: Maytenus (englanniksi)
Karel Mejta

| Mitalit> Maa:   Tšekkoslovakia.Miesten soutu. Olympialaiset  | Mitalit> Maa:   Tšekkoslovakia.Miesten soutu. Olympialaiset  | Mitalit> Maa:   Tšekkoslovakia.Miesten soutu. Olympialaiset  | Maa:   Tšekkoslovakia> Miesten soutu. |
| --- | --- | --- | --- |
|  Kultaa | Helsinki 1952 | perämiehellinen nelonen |  |
Karel Mejta (vanhempi) (18. kesäkuuta 1928 Třeboň – 6. marraskuuta 2015) oli Tšekkoslovakiaa edustanut soutaja. Hän kilpaili Helsingin kesäolympialaisissa 1952 ja oli mukana voittamassa kultaa miesten perämiehellisessä nelosessa. Myös hänen poikansa Karel Mejta nuorempi oli olympiaurheilija.
Kalākauan valtiovierailu Yhdysvaltoihin 1874–1875

Kalākauan valtiovierailun reitti
Havaijin kuningas Kalākaua teki valtiovierailun Yhdysvaltoihin 28. marraskuuta 1874 – 2. helmikuuta 1875. Vierailun aikana hän kävi mm. New Yorkissa, Bostonissa, Chicagossa, St. Louis'ssa ja Omahassa. Vierailun tarkoituksena oli lujittaa Havaijin kuningaskunnan ja Yhdysvaltain välisiä suhteita ja allekirjoittaa maiden välinen vastavuoroisuussopimus (engl. Reciprocity Treaty).
Kalākauan valtiovierailu oli ensimmäinen kerta, kun vieraan valtion valtionpäämies tai hallituksenpäämies teki virallisen vierailun Yhdysvaltoihin.
Tausta ja lähtö

Kuninkaan lisäksi viralliseen matkaseurueeseen kuuluivat seuraavat henkilöt:
John O. Dominis (O‘ahun kuvernööri)
J. M. Kapena (Mauin kuvernööri)
H. A. Pierce (Yhdysvaltain ministeri Havaijilla)
W. M. Wharry (kenraali Schofieldin avustaja)
W. H. Whiting
eversti Hubbard (kuvernööri Boothin avustaja)
herra Irving (American Press Associationin edustaja)
T. H. Goodman
Elisha Hunt Allen (Havaijin korkeimman oikeuden presidentti)
Henry Carter (C. Brewer & Co.:ta edustava liikemies)
Valtiovierailu ei ollut Kalākauan ensimmäinen vierailu Pohjois-Amerikassa. Hän oli aiemmin tehnyt vierailun Brittiläiseen Kolumbiaan ja Kaliforniaan loppuvuodesta 1860, jolloin hän oli Havaijin sisäministeriön virkamies.
Presidentin tapaaminen

Kalākaua saapui Washingtoniin 12. joulukuuta 1874. Hän yöpyi Arlington Hotelissa. Toista kauttaan istuva presidentti Ulysses S. Grant päätti järjestää näyttävän illallisen, jonka suunnittelussa auttoi hänen vaimonsa Julia Grant. Kalākaua oli tunnettu hyvän ruuan ja viinin ystävä, ja hänen kerrotaan jälkikäteen olleen mielissään. Yhdysvaltain presidentin isännöimä valtiollinen illallinen sai alkunsa Kalākauan vierailusta. Presidentti Grant tarjosi illallisen 22. joulukuuta 1874.
Ennen tapaamistaan presidentin kanssa Kalākaua sairastui nuhaan, mitä hän myöhemmin valitteli.
Paluumatka Washingtonista

Kalākaua pysähtyi myös New Yorkissa, jossa hän kävi katsomassa The Gilded Age -näytelmän Park Theaterissa. Hänen mukanaan oli Mark Twain, joka oli kuninkaan hyvä ystävä.
Uudenvuodenpäivänä 1875 Kalākaua saapui Bostoniin. Tämä oli taktinen veto, koska Uuden-Englannin sokeriteollisuus oli vastustanut vastavuoroisuussopimusta Havaijin kanssa, koska se nähtiin uhkana paikalliselle teollisuudelle. Bostonin kaupunki järjesti kuninkaallisen illallisen Revere Housessa, joka maksoi kaupungille 3 000 dollaria.
Vastavuoroisuussopimus ja sen merkitys

Valtiovierailun aikana Yhdysvallat ja Havaiji allekirjoittivat vastavuoroisuussopimuksen, jonka nojalla Yhdysvallat poisti tariffit havaijilaiselta sokerilta, mikä johti havaijilaisten sokeriplantaasien tuottojen valtavaan nousuun. Sopimus astui voimaan 9. syyskuuta 1876. Vastavuoroisuussopimuksen mukanaan tuoma taloudellinen kasvu näkyi myös kasvavina menoina. Näihin kuuluivat muun muassa ʻIolanin palatsin rakentaminen ja kalustaminen (343 595 Havaijin dollaria), Kalākauan kruunajaiset (50 000 $), Kalākauan maailmanympärimatka 1881 (22 500 $) ja Kalākauan 50-syntymäpäiväjuhlat (75 000 $).
Taloudellisen kasvun lisäksi vastavuoroisuussopimus lisäsi Havaijin riippuvuutta Yhdysvalloista. Tämä puolestaan toimi pohjana Havaijin vallankaappaukselle, minkä jälkeen saaret päätyivät lopulta osaksi Yhdysvaltoja.
Galleria

Piirros Kalākauan ja presidentti Grantin tapaamisesta Valkoisessa talossa Frank Leslie's Illustrated Newspaper -lehdessä.
Kalākaua Valkoisessa talossa.
Kalākaua vastavuoroisuussopimuksesta vastaavan komission kanssa. Vasemmalla alarivissä kuninkaan lanko John Owen Dominis.
Karel Mejta nuorempi

Karel Mejta nuorempi (s. 2. heinäkuuta 1951 Třeboň) on entinen Tšekkoslovakiaa edustanut soutaja. Hänen isänsä on olympiavoittaja Karel Mejta. Mejta nuorempi sijoittui joukkueineen kahdeksikossa kuudenneksi vuoden 1976 kesäolympialaisissa Montrealissa ja neljänneksi vuoden 1980 kesäolympialaisissa Moskovassa.
Keldon Johnson

| Keldon Johnson |
| --- | --- |

Henkilötiedot
Koko nimi:  Keldon Johnson
Syntynyt: 11. lokakuuta 1999 (ikä 25) Chesterfield, Virginia, Yhdysvallat
Kansalaisuus:   Yhdysvallat
Koripalloilija
Pelipaikka:  Pieni laitahyökkääjä
Pituus:  196 cm
Paino:  99 kg
NBA-varaus:  29. varaus 2019 (San Antonio Spurs)
Pelaajaura
Yliopistojoukkueet
2018–2019:  Kentuckyn yliopisto
Seurajoukkueet
2019– 2019–2020:  San Antonio Spurs → Austin Spurs
Maajoukkueet
2021–:   Yhdysvallat
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Tokio 2020 |  |  |
Keldon Johnson (s. 11. lokakuuta 1999 Chesterfield, Virginia) on yhdysvaltalainen koripalloilija. Pienenä laitahyökkääjänä pelaava Johnson on pelannut NBA:ssa vuodesta 2019 lähtien. Hän on edustanut myös Yhdysvaltain miesten maajoukkuetta, jossa voitti olympiakultaa Tokiossa 2020.
Pelaajaura

Johnson pelasi kauden 2018–2019 yliopistokoripalloa Kentuckyn yliopiston joukkueessa. Hänen kautensa palkittiin useilla henkilökohtaisilla palkinnoilla, muun muassa SEC-konferenssin parhaan tulokkaan palkinnolla. San Antonio Spurs varasi Johnsonin NBA:han 29. vuorolla vuoden 2019 varaustilaisuudessa. Johnson on edustanut Spursia tästä lähtien pelaten myös farmijoukkue Austin Spursissa.
Kesällä 2021 Johnson harjoitteli Tokion kesäolympialaisiin valmistautuneen Yhdysvaltain miesten maajoukkueen mukana ja nousi heinäkuussa olympiajoukkueeseen Bradley Bealin jouduttua sivuun koronavirusaltistuksen vuoksi. Debyyttiottelussaan, harjoitusottelussa Espanjaa vastaan, Johnson tuli peliin vaihtopelaajana ja teki 15 pistettä. Yhdysvallat voitti Tokiossa olympiakultaa.
Karel Kryl

| Karel Kryl |
| --- | --- |
 Karel Kryl vuonna 1990
Henkilötiedot
Syntynyt: 12. huhtikuuta 1944 Kroměříž,  natsi-Saksa
Kuollut: 3. maaliskuuta 1994 (49 vuotta) München
Ammatti:  muusikko, laulaja-lauluntekijä
Muusikko
Laulukielet:  pääosin tšekki
Tyylilajit:  folk, protestilaulut
Soittimet:  laulu, kitara
Levy-yhtiöt:  Supraphon 
 Nimikirjoitus
Aiheesta muualla
www.karelkryl.cz
  [ Muokkaa Wikidatassa ] [ ohje ]  
Karel Kryl (12. huhtikuuta 1944, Kroměříž, Böömin ja Määrin protektoraatti, natsi-Saksa – 3. maaliskuuta 1994 , München, Saksa) oli tšekkiläinen runoilija ja laulaja-lauluntekijä, joka tuli tunnetuksi Tšekkoslovakian ja myöhemmin Tšekin tasavallan hallitusten kritisoimisesta. Hänen esittämänsä protestilaulut olivat hyvin suosittuja Tšekkoslovakian miehityksen sekä Samettivallankumouksen aikana.
Elämä

Kryl syntyi toisen maailmansodan aikana natsi-Saksan miehittämässä Määrissä, Kroměřížin kaupungissa.
Kryl nousi valtakunnanmaineeseen kun hänen laulunsa Bratříčku zavírej vrátka (Sulje portti pikkuveli) tuli symboloimaan tšekkoslovakialaisten vastarintaa Varsovan liiton miehitettyä maan elokuussa 1968. Laulu kertoi kansansadun mukaisesti varoittavan tarinan siitä, mitä tapahtuu kun lammasaitauksen veräjä jätetään auki. Kryl kirjoitti laulun hyökkäyksen jälkeisenä yönä ja onnistui äänittämään sen jo seuraavana päivänä. Kappaleen saaman suuren suosion jälkeen Kryl solmi levytyssopimuksen Panton levy-yhtiön kanssa ja julkaisi ensimmäisen albuminsa keväällä 1969.
Ilmapiiri Tšekkoslovakiassa kehittyi yhä suvaitsemattomampaan suuntaan vuoden 1969 kuluessa. Krylin aiemmin sopimia konsertteja peruttiin, eikä häntä enää soitettu radiossa. Niinpä kun hän sai kutsun festivaaleille Länsi-Saksaan saman vuoden syksynä, ei hän enää palannut. Seuraavat 20 vuotta Kryl asui Münchenissä ja työskenteli Radio Free Europessa toimittaen muun muassa musiikkiohjelmaa. Tämän ansiosta Krylin pysyi suosittuna kotimaassaan koko normalisaation ajan.
Samettivallankumouksen alettua marraskuussa 1989 Kryl palasi Tšekkoslovakiaan. Joulukuun kolmantena hän esiintyi ensimmäistä kertaa maanmiehilleen yli 20 vuoteen. Hän kuoli äkilliseen sydänkohtaukseen vuonna 1994.
Kunnianosoitukset > Muistomerkit

Kryllin mukaan on nimetty aukio Ostravassa, sekä katu Prahassa.
Karel Pešek

| Mitalit | Mitalit | Mitalit |  |
| --- | --- | --- | --- |
|  Karel Pešek |  Karel Pešek |  Karel Pešek |  |
Maa:   Tšekkoslovakia
Miesten jääkiekko
|  Olympialaiset  |  Olympialaiset  |  Olympialaiset  |  |
|  Pronssia | Antwerpen 1920 |  |  |
Karel Pešek (20. syyskuuta 1895 Olomouc, Itävalta-Unkari – 30. syyskuuta 1970 Praha, Tšekkoslovakia) oli tšekkoslovakialainen jääkiekkoilija ja jalkapalloilija sekä olympiamitalisti. Hän pelasi keskikenttäpelaajana AC Sparta Prahassa ja Tšekkoslovakian jalkapallomaajoukkueessa.
Pešek pelasi maajoukkueessa 44 ottelua ja teki niissä yhden maalin. Hän osallistui olympialaisiin vuosina 1920 ja 1924.
Vuoden 1920 olympialaisissa Pešek edusti maataan myös jääkiekossa. Tšekkoslovakia sijoittui turnauksessa kolmanneksi.
Kalākauan maailmanympärimatka 1881

Kalākauan maailmanympärimatkan reitti
Vuonna 1881 Havaijin kuningas Kalākaua toteutti maailmanympärimatkan, jonka tarkoituksena oli tehdä Havaijista yhdenvertainen kuningaskunta muiden maiden rinnalla. Matka alkoi tammikuussa ja kuningas palasi kotiin marraskuussa. Kalākauasta tuli maailman historian ensimmäinen istuva monarki, joka oli kiertänyt maailman ympäri.
Matkan ajaksi Kalākaua nimitti siskonsa Lili‘uokalanin sijaishallitsijaksi. Matkoista kirjoitti William Nevins Armstrong kirjassaan Around the World with a King.
Matkaseurue oli melko pieni ja Kalākaua matkusti nimellä prinssi Kalākaua ennemmin kuin kuninkaana, jolla annettiin kuva siitä, että kyseessä oli kuningashuoneen prinssin lomamatka ennemmin kuin valtionpäämiehen vierailu. Tämän vuoksi maailmanympärimatkan kustannukset onnistuttiin pitämään alhaisina.
Kalākauan maailmanympärimatkan aikana tehdyt vierailut Yhdysvaltoihin eivät olleet kuninkaan ensimmäinen vierailu maassa. Kalākaua vieraili ensimmäistä kertaa Yhdysvalloissa jo vuonna 1874, melko pian valtaannousunsa jälkeen, ja allekirjoitti kauppasopimuksen maiden välillä. Hän oli tuolloin ensimmäinen ulkomaalainen monarkki, joka oli tehnyt valtiovierailun Yhdysvaltoihin.